b'\n_START_ARTICLE_\nJakovlev Jak-15\n_START_SECTION_\nKehitys\n_START_PARAGRAPH_\nKone oli yksi monista, joiden suunnittelu aloitettiin Kremlin pyynn\xc3\xb6st\xc3\xa4 huhtikuussa 1945. Koneen runko perustui m\xc3\xa4nt\xc3\xa4moottoriseen Jakovlev Jak-3:een ja moottorina k\xc3\xa4ytettiin Saksasta saatua Junkers Jumo 004:\xc3\xa4\xc3\xa4. Junkersin moottorista valmistettiin Tumansky RD-10 -nimell\xc3\xa4 versiota koneeseen. Koneen ensilento oli 24. huhtikuuta 1946._NEWLINE_Muutoksina Jak-3:een nokkaa jouduttiin muuttamaan huomattavasti, pyrst\xc3\xb6\xc3\xa4 laajennettiin ja kolmas polttoaines\xc3\xa4ili\xc3\xb6 lis\xc3\xa4ttiin moottorin p\xc3\xa4\xc3\xa4lle. Alarunkoon asennettiin kromiter\xc3\xa4slevy suojaamaan rakenteita moottorista purkautuvilta kuumilta kaasuilta. Aseistuksena oli yksi \xc5\xa0VAK-tykki ja kaksi UBS-konekiv\xc3\xa4\xc3\xa4ri\xc3\xa4. _NEWLINE_Kone oli toinen ven\xc3\xa4l\xc3\xa4inen suihkuh\xc3\xa4vitt\xc3\xa4j\xc3\xa4 MiG-9:n j\xc3\xa4lkeen, joka lensi aiemmin samana p\xc3\xa4iv\xc3\xa4n\xc3\xa4.\n_START_SECTION_\nTuotanto\n_START_PARAGRAPH_\nSopimuksen tuotannosta Jak-15 sai Tbilisiss\xc3\xa4 sijaitsevan tehdas nro. 31:n kanssa. T\xc3\xa4m\xc3\xa4 oli suora seuraus Jak-3:n tuotannosta. Stalin m\xc3\xa4\xc3\xa4r\xc3\xa4si, ett\xc3\xa4 kahdentoista Jak-15 ja 12 MiG-9:n piti osallistua voitonparaatiin lokakuussa 1946. Koneet saatiin valmiiksi, mutta ylilento peruuntui sumun takia. Toukokuun paraatissa 1947 kone oli jo mukana. Sarjatuotantomalliin vaihdettiin aseistukseksi kaksi Berezin B-20, ja my\xc3\xb6hemmin NS-23-tykki\xc3\xa4.'